APSTIPRINĀTA

ar Valdes 12.09.2024.

lēmumu Nr.VL-1.6/291-2024

**Kārtība, kā tiek veikta kravas vagonu šķirošanas un komplektēšanas pakalpojumu sniegšana ar pašapkalpošanos**

*(redakcijā, kas ir spēkā uz 28.01.2025)*

1. Šī Kartība tiek piemērota, lai eksperimenta laikā sniegtu visiem pārvadātājiem un tehnoloģisko procesu veicējiem (turpmāk kopā saukti “pārvadātājs”) iespēju kravas vagonu šķirošanai un komplektēšanai izmantot savu manevru lokomotīvi un manevru brigādi manevru vilces līdzekļa vadītāja un manevru vadītāja sastāvā (turpmāk – pārvadātāja manevru brigāde), t.i., veikt pašapkalpošanos, izmantojot apkalpes vietas operatora kravas vagonu šķirošanas un komplektēšanas pakalpojumus.
2. Eksperiments tiek veikts **Mangaļu, Zemitānu, Krievu salas, Bolderājas, Ventspils, Liepājas, Krustpils un Jelgavas** stacijās attiecībā uz vietējiem vagoniem.
3. Citām stacijām adresēto vagonu šķirošana ir atļauta:
   1. Mangaļu stacijā – vagoniem, kas tiek adresēti uz staciju Sarkandaugava;
   2. Zemitānu stacijā – vagoniem, kas tiek adresēti uz staciju Čiekurkalns un 3.km ceļa posteni.
4. LDz stacijas darbinieku pamatfunkcijas, veicot kravas vagonu šķirošanu un komplektēšanu ar pašapkalpošanos:
   1. no pasūtītāja saņemtā pieteikuma izpildes operatīva plānošana;
   2. stacijas darba plānošana manevru veikšanai;
   3. manevru darbu organizēšana stacijā vai stacijas manevru rajona robežās.

5. Pārvadātāja manevru brigādes pamatfunkcijas, veicot kravas vagonu šķirošanu un komplektēšanu ar pašapkalpošanos:

5.1. vagonu piekabināšana/atkabināšana pie/no vilciena sastāva, t.sk. mainot vagonu secību vienā vilciena sastāvā vilciena sastāva formēšanas tehniskās prasības ievērošanai;

5.2. manevru lokomotīves pārvietojumi ar/bez vagoniem pa staciju ceļiem (t.sk. vilcienu sastāva vai vagonu grupas pārvietojumi starp stacijas parkiem), lai veiktu vilciena sastāva formēšanu vai vagonu grupas formēšanu padošanai uz pievedceļiem;

5.3. vagonu vai vilciena sastāva nostiprināšana;

5.4. bremzes kurpju noņemšana.

6. LDz stacijas darbinieku un pārvadātāja manevru brigādes funkciju apjomu, veicot kravas vagonu šķirošanu un komplektēšanu ar pašapkalpošanos, katrā stacijā nosaka stacijas Tehniskās rīcības akts (TRA).

7. Manevru darbu stacijā plāno LDz stacijas manevru dispečers pa diennaktīm, divos laika posmos:

1.posms - no plkst. 8.00 līdz plkst. 20.00;

2. posms - no plkst.20.00 līdz plkst. 8.00.

8. Pārvadātājs, kurš plāno veikt pašapkalpošanās darbus (**turpmāk – Darbi**), iesniedz LDz stacijas manevru dispečeram Darbu plānu pēc formas, kas ir Kārtības **1.pielikums**, norādot **provizorisko** darbu laiku:

1. posmam - ne vēlāk, kā līdz plkst. 04.00;

2. posmam - ne vēlāk, kā līdz plkst. 16.00.

9. Darba plānā jānorāda:

- darbu sākuma plānotājs laiks;

- darbu plānotājs ilgums;

- darbu raksturojums (vilciena formēšana; vilciena izformēšana; vagonu grupu formēšana padošanai uz pievedceļiem, vagonu novākšana no pievedceļiem utt.);

- plānotie vilcieni nosūtīšanai;

- informācija par pārvadātāja pārstāvja, kurš ir pilnvarots risināt jautājumus un veikt darbības saskaņā ar Kārtības noteikumiem.

10. **Pakalpojuma sniegšana Liepājas, Ventspils, Krievu salas, Bolderājas, Krustpils, Jelgavas stacijās**.

10.1. Pasūtītājam ir tiesības pasūtīt pakalpojumu stacijas darba laikā iesniedzot pieteikumu kravas vagonu šķirošanas un komplektēšanas veikšanai stacijas darbiniekam, kurš organizē manevrus, pa reģistrējamiem sakariem;

10.2. Pirms darba sākuma LDz stacijas darbinieks, saskaņo ar Pārvadātāju pārstāvju konkrēto darba kārtību un norāda Pārvadātājam:

10.2.1. laiku darbu veikšanai (norādot sakuma un beigu laiku);

10.2.2. stacijas ceļu (ceļus), kuri tiek iedalīti darbu veikšanai;

10.2.3. manevru rajonu;

10.2.4. stacijas ceļus, kurus ir atļauts aizņemt ar vagoniem pēc darbu pabeigšanas;

10.2.5. Bolderājas stacijā Šķirotavas stacijas manevru dispečers nodrošina informāciju sniegšanu tehnoloģisko procesu veicējiem par vagoniem (vilciena natūrlapas apjomā), kas paredzēti šķirošanai Bolderājas stacijā.

10.3. Krustpils stacijā LDz stacijas manevru dispečera funkcijas, kas paredzēti Kārtībā, pilda LDz parka dežurants.

10.4. Pārvadātajam ir pienākums pabeigt darbus saskaņotājā laikā un atbrīvot stacijas ceļus, novietojot vagonu(-us) uz tiem ceļiem, kas norādīja LDz stacijas darbinieks, kurš organizē manevru stacijā vai stacijas parkā.

10.5. Pēc darbu pabeigšanas palikušo uz stacijas ceļiem vagonu uzskaiti veic LDz stacijas darbinieks.

10.6. Atkarīgi no operatīvas stāvokli stacijā, kas ietekmē uz stacijas ceļu izmantošanu, vai nepārvaramas varas apstākļu dēļ, LDz stacijas manevru dispečeram ir tiesības piedāvāt citu darbu veikšanas laiku vai noraidīt Plānu vai pieprasīt atbrīvot stacijas ceļus infrastruktūras uzturēšanas darba veikšanai.

10.7. LDz stacijas darbiniekam, kurš organizē manevru stacijā vai stacijas parkā ir tiesības atļaut veikt iepriekš nesaskaņotu darbu, ja ir iespējams vai atteikt to ņemot vērā operatīvas stāvokli stacijā.

11. **Pakalpojuma sniegšana Zemitānu, Mangaļu stacijās:**

11.1. Zemitānu, Mangaļu, stacijās pārvadātājs iesniedz Šķirotavas stacijas manevru dispečeram pieteikumu kravas vagonu šķirošanas un komplektēšanas veikšanai (turpmāk – Pieteikums) pēc formas, kas ir Kārtības **2.pielikums,** nosūtot uz e-pasta adresi, kas ir norādīts formā.

11.2. Pamatojoties uz pārvadātāja Plānu un Pieteikumu un ņemot vērā operatīvo situāciju stacijā, Šķirotavas stacijas manevru dispečers plāno stacijas manevru darbus, t.sk. Darbus. Ja Šķirotavas stacijas manevru dispečers pieņem lēmumu akceptēt Pieteikumu, viņš Pieteikuma sadaļā “Stacijas akcepts” norāda:

11.2.1. laiku Darbu veikšanai (norādot sakuma un beigu laiku);

11.2.2. stacijas ceļu (ceļus), kuri tiek iedalīti Darbu veikšanai;

11.2.3. stacijas ceļus, kurus ir atļauts aizņemt ar vagoniem pēc Darbu pabeigšanas.

12. Pēc Darbu pabeigšanas Zemitānu, Mangaļu stacijās, pārvadātājs, atbilstoši stacijas akceptā norādījumiem, iesniedz palikušo uz stacijas ceļiem vagonu sarakstu, ievērojot to secību uz ceļiem, kas norādīti akceptētā Pieteikumā.

13. Ņemot vērā operatīvo situāciju stacijā, kas ietekmē stacijas ceļu izmantošanu, vai sakarā ar nepārvaramas varas apstākļu iestāšanos, LDz stacijas manevru dispečeram ir tiesības piedāvāt citu Darbu veikšanas laiku vai noraidīt Pieteikumu, kā arī pieprasīt pārvadātājam atbrīvot stacijas ceļus, atsaucot izsniegto akceptu.

14. LDz stacijas darbiniekam, kurš organizē manevrus stacijā, ir tiesības atļaut veikt iepriekš nesaskaņotus Darbus, ja tas ir iespējams, netraucējot stacijas un citu pārvadātāju darbu un ņemot vērā operatīvo situāciju stacijā.

15. Faktisko darba sākuma un darba pabeigšanas laiku LDz stacijas darbinieks fiksē, saņemot informāciju no Pārvadātāja pārstāvja pa reģistrējamo sakaru līdzekli (manevru radiosakari, telefonsakari).

16. Pārvadātajam ir pienākums pabeigt Darbus stacijas akceptā norādītājā laikā un atbrīvot stacijas ceļus, novietojot vagonu(-us) uz tiem ceļiem, kas norādīti stacijas akceptā.

17. Nav nepieciešams iesniegt Pieteikumu, ja tiks veikta tikai vilciena vilces līdzekļa apdzīšana lai nomainītu vilciena virzienu.

18. Minimālais laiks, kuru var pasūtīt Darbu veikšanai, ir 15 minūtes. Pakalpojuma cena ir **20.89 EUR** par 1 manevru lokomotīves darbu 15 minušu laikā. Maksa par pakalpojumu tiek aprēķināta, reizinot pakalpojuma cenu ar laiku faktisko lokomotīves darba laiku minūtēs, un dalot to ar 15.

19. Ja pārvadātājs, veicot Darbus, pārsniedz saskaņoto darba laiku no pārvadātāja atkarīgu iemeslu dēļ, tiek piemērota palielināta cena un maksa par pakalpojumu par pārsniegto laiku tiek aprēķināta **31.34 EUR** par katrām 15 minūtēm.

20. Ja izmantotais Darbu laiks ir mazāks par 15 minūtēm, laiks tiek noapaļots līdz 15 minūtēm un maksa par pakalpojumu tiek aprēķināta par 15 minūtēm.

21. Ja akceptētais laiks tiek pārsniegts no pārvadātāja neatkarīgo iemeslu dēļ, maksa par pārsniegto laiku netiek aprēķināta un iekasēta.

22. Visi jautājumi, kas nav noregulēti šajā Kārtībā, t.sk. jautājumi par tehnoloģiskā laika neievērošanu, tiek regulēti atbilstoši Kravas vagonu šķirošanas un komplektēšanas pakalpojumu un manevru pakalpojumu sniegšanas noteikumu spēkā esošai redakcijai (publicēti LDz tīmekļa vietnē sadaļa “Biznesam - LDz apkalpes vietas operatora pakalpojumi”).

Vilcienu kustības pārvaldes vadītājs V.Kļaders

Kārtības, kā tiek veikta kravas vagonu šķirošanas un komplektēšanas pakalpojumu sniegšana ar pašapkalpošanos 1.**pielikums**



Kārtības, kā tiek veikta kravas vagonu šķirošanas un komplektēšanas pakalpojumu sniegšana ar pašapkalpošanos **2.pielikums**

